ຫວຽດນາມ ຫວັງຢາກ ສຳເລັດ ການເຈລະຈາ TPP ກັບ ອາເມລິກາ ໂດຍໄວ
ຮອງໂຄສົກ ກະຊວງການຕ່າງປະເທດຫວຽດນາມ
ທ່ານນາງຝ້າມທິທູຮັ່ງ
ທີ່ການປະຊຸມຂ່າວສາມັນຂອງກະຊວງການຕ່າງປະເທດ, ຮອງໂຄສົກ ກະຊວງການຕ່າງປະເທດຫວຽດນາມ ທ່ານນາງຝ້າມທິທູຮັ່ງ ໄດ້ແຈ້ງບາງການເຄື່ອນໄຫວພົວພັນຕ່າງປະເທດສຳຄັນຂອງຫວຽດນາມໃນໄລຍະທີ່ຈະມາເຖິງ. ໃນນັ້ນ, ມີການສົນທະນາການເມືອງ, ການ້ອງກັນຊາດ, ປ້ອງກັນຄວາມສະຫງົບຫວຽດນາມ - ອາເມລິກາຄັ້ງທີ 7 ຊຶ່ງດຳເນີນໃນວັນທີ 22 ແລະ 23/1 ຢູ່ຮ່າໂນ້ຍ. ທີ່ການສົນທະນາ, 2 ຝ່າຍໄດ້ຕີລາຄາສະພາບການຜັນຂະຫຍາຍຄູ່ຮ່ວມມືຮອບດ້ານໃນໄລຍະທີ່ຜ່ານມາ ແລະ ແລກປ່ຽນກ່ຽວກັບເນື້ອແທ້ຂອງບັນດາບັນຫາທີ່ 2 ປະເທດມີຄວາມສົນໃຈ. ຕອບຄຳຖາມຂອງບັນດານັກຂ່າວກ່ຽວກັບປະຕິກິລີຍາຂອງຫວຽດນາມຕໍ່ໜ້າຄວາມປະເອີບໃຈຂອງອາເມລິກາທີ່ຈະສຳເລັດການເຈລະຈາ TPP ລະຫວ່າງອາເມລິກາ ແລະ ຫວຽມນາມໃນທ້າຍປີນີ້, ຮອງໂຄສົກ ກະຊວງການຕ່າງປະເທດຫວຽດນາມ ທ່ານນາງຝ້າມທິທູຮັ່ງ ຢືນຢັນວ່າ :
“ສຳລັບຫວຽດນາມ, TPP ແມ່ນບາດກ້າວຜັນຂະຫຍາຍແຜນນະໂຍບາຍ, ແນວທາງເຊື່ອມໂຍງເຂົ້າກັບສາກົນຢ່າງເລິກເຊິ່ງກ້ວາງຂວາງ, ຮອບດ້ານ, ປະກອບສ່ວນຊຸກຍູ້ການເຕີບໂຕເສດຖະກິດຂອງປະເທດຊາດ. ຫວຽດນາມພວມມານະພະຍາຍາມພ້ອມກັບບັນດາສະມາຊິກ TPP ຊຸກຍູ້ເພື່ອສຳເລັດວິວັດທະນາການເຈລະຈາຄື ຂໍ້ຕົກລົງຂອງການນຳຂັ້ນສູງບັນດາປະເທດ TPP. ປະຈຸບັນ, ວິວັດທະນາການເຈລະຈາພວມດຳເນີນໄປຢ່າງຮີບເຮັ່ງ ແລະ ກ້າວເຂົ້າສູ່ໄລຍະກະກຽມສຳເລັດ. ບັນດານັກເຈລະຈາພວມມານະພະຍາຍາມ. ບັນດານັກເຈລະຈາພວມພະຍາຍາມຮັດແຄບຄວາມຜິດໂຕນທີ່ຍັງເຫຼືອບົນຈິດໃຈສ້າງສັນ ແລະ ເອົາໃຈໃສ່ຕໍ່ຜົນປະໂຫຍດຂອງກັນ ”
ແລະ ກໍທີ່ ທີ່ການປະຊຸມຂ່າວສາມັນຂອງກະຊວງການຕ່າງປະເທດ, ທ່ານນາງຝ້າມທິທູຮັ່ງ ຢືນຢັນທັດສະນະຂອງຫວຽດນາມຕໍ່ໜ້າເລື່ອງຈີນດຳເນີນການດັດສ້າງເກາະຕ່າງໆໃນທະເລຕາເວັນອອກ ຊຶ່ງຂຶ້ນກັບເຂດນ່ານທະເລຂອງຫວຽດນາມ. ຮອງໂຄສົກ ກະຊວງການຕ່າງປະເທດຫວຽດນາມ ທ່ານນາງຝ້າມທິທູຮັ່ງຢືນຢັນວ່າ :
“ ພວກຂ້າພະເຈົ້າມີພື້ນຖານດ້ານກົດໝາຍ ແລະ ຫຼັກຖານປະຫວັດສາດຢ່າງພຽງພໍເພື່ອຢັ້ງຢືນອະທິປະໄຕຂອງຕົນຢູ່ 2 ໝູ່ເກາະເຈືອງຊາ ແລະ ຮ່ວາງຊາ. ຫວຽດນາມເດັດດຽວຄັດຄ້ານ ແລະ ຮຽກຮ້ອງຈີນຈົ່ງເຄົາລົບອະທິປະໄຕຂອງຫວຽດນາມ, ປະຕິບັດຖະແຫຼງການ DOCຢ່າງເຂັ້ມງວດ, ຢຸດຕິການດັດສ້າງ, ກໍ່ສ້າງກິດຈະຈຳເພື່ອທຳລາຍສະພາບດັ້ງເດີມຢູ່2 ໝູ່ເກາະເຈືອງຊາ ແລະ ຮ່ວາງຊາ ແລະ ບໍ່ປະໃຫ້ເກີດການກະທຳຜິດພາດເຊັ່ນດຽວກັນ ”
(ແຫຼ່ງຄັດຈາກ VOV)